Neuvoston asetus (ETY) N:o 1428/76, annettu 21 päivänä kesäkuuta 1976, riisiin ja rikkoutuneisiin riisinjyviin sovellettavan maksun ennakkovahvistusta koskevista säännöistä



Virallinen lehti nro L 166 , 25/06/1976 s. 0030 - 0032

Suomenk. erityispainos Alue 3 Nide 7 s. 0126

Kreikank. erityispainos: Luku 03 Nide 15 s. 0149

Ruotsink. erityispainos Alue 3 Nide 7 s. 0126

Espanjank. erityispainos: Luku 03 Nide 10 s. 0136

Portugalink. erityispainos: Luku 03 Nide 10 s. 0136



NEUVOSTON ASETUS (ETY) N:o 1428/76, annettu 21 päivänä kesäkuuta 1976, riisiin ja rikkoutuneisiin riisinjyviin sovellettavan maksun ennakkovahvistusta koskevista säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), ja erityisesti sen 13 artiklan 4 kohdan, sekä katsoo, että yhteinen kynnyshinta on yhteisön markkinoiden ainoa suojaamistoimi ja jos tuodut tavarat tulevat näille markkinoille kynnyshintaa alhaisemmilla hinnoilla, on yhteisön riisin tavanomainen menekki alueellistamisen sääntöjen mukaan vaarassa; siinä tapauksessa, että maksu vahvistetaan ennakolta, olisi vahvistettava asetuksen (ETY) N:o 1418/76 13 artiklan 2 kohdassa säädetty palkkio sillä tavoin, että tässä järjestelmässä tuotu tuote tulee yhteisön markkinoille sellaisilla edellytyksillä, että markkinoiden tasapaino ei vaarannu, tämän vuoksi on osoittautunut tarpeelliseksi saattaa tämä palkkio kattamaan summa, joka on tuloksena erotuksesta cif-hinnan ja termiiniostoja varten määritellyn cif-hinnan välillä siinä tapauksessa, että jälkimmäinen on alhaisempi, ottaen huomioon termiinimarkkinoiden todellisia suuntauksia edustavat tarjoukset, poikkeustapauksissa riisimarkkinoiden erityiset olosuhteet aiheuttavat merkittäviä hinnan muutoksia; näiden yhteisön riisimarkkinoille aiheuttamien haitallisten seurausten välttämiseksi olisi säädettävä mahdollisuudesta joko vahvistaa tällaisessa tapauksessa palkkion määrä tasolle, joka on korkeampi kuin cif-hinnan ja termiinioston cif-hinnan välisen erotuksen kattamiseen tähtäävän tavanomaisen säännön soveltamisesta aiheutuva taso, keskeyttää tilapäisesti maksun vahvistaminen ennakolta, tai lyhentää ajanjaksoa, jolle maksun ennakkovahvistus voidaan tehdä, paddy- eli raakariisiin ja osittain hiottuun riisiin sovellettavia maksuja ei lasketa vertaamalla näiden tuotteiden kynnyshintaa ja cif-hintaa, vaan ne johdetaan esikuorittuun riisiin ja kokonaan hiottuun riisiin sovellettavista maksuista, muuntokurssin mukaan, sen vuoksi paddy- eli raakariisille tai osittain hiotulle riisille ennakolta vahvistetun maksun mukauttaminen kynnyshintojen mukaan on järkevää vain, jos sovelletaan maksun laskemiseen käytettyjä muuntokursseja; tämän vuoksi olisi tarkennettava maksujen ennakkovahvistusta koskevia sääntöjä, palkkioiden vuoksi olisi kannustettava tuojaa noudattamaan asetuksen (ETY) N:o 1418/76 13 artiklan 2 kohdan mukaisesti maksun ennakkovahvistusta koskevassa hakemuksessa ilmoittamiaan määräaikoja, ottaen huomioon sen, että riisin kansainvälisessä kaupassa tavanomaiset ostoedellytykset ja kuljetusten kestoon liittyvä epävarmuus eivät useissa tapauksissa salli tuonnin toteutumista luvassa ilmoitetun kuukauden aikana, ON ANTANUT TÄMÄN ASETUKSEN: 1 artikla 1. Asetuksen (ETY) N:o 1418/76 13 artiklan 2 kohdassa säädetyistä palkkioista säädetään tässä asetuksessa vahvistetuin perustein. 2. Palkkio vahvistetaan kuluvalle kuukaudelle ja kullekin seuraavalle kuukaudelle luvan voimassaoloajan loppuun asti. Laskentayksikköinä tonnia kohti vahvistetut palkkiot ovat samat koko yhteisössä. 2 artikla Kun esikuoritun riisin, kokonaan hiotun riisin tai rikkoutuneiden riisinjyvien cif-hinta on korkeampi kuin saman tuotteen termiinioston cif-hinta, palkkio on, ellei seuraavien artikloiden säännöksistä muuta johdu: a) esikuoritun riisin, kokonaan hiotun riisin ja rikkoutuneiden riisinjyvien osalta yhtä suuri kuin edellä mainittujen hintojen erotus; b) paddy- eli raakariisin osalta yhtä suuri kuin esikuorittuun riisiin sovellettava palkkio, mukautettuna asetuksen (ETY) N:o 1418/76 19 artiklan mukaisesti määritellyn muuntokurssin mukaan; c) osittain hiotun riisin osalta yhtä suuri kuin kokonaan hiottuun riisiin sovellettava palkkio, mukautettuna edellä mainitun artiklan mukaisesti määritellyn muuntokurssin mukaan. 3 artikla 1. Jokaisen tuotteen cif-hinta lasketaan asetuksen (ETY) N:o 1418/76 16 artiklan mukaisesti palkkioasteikkojen vahvistamispäivänä. 2. Jokaisen tuotteen termiinioston cif-hinta lasketaan asetuksen (ETY) N:o 1418/76 16 artiklan mukaisesti, vahvistettuna kuitenkin Pohjanmeren satamien tarjousten perusteella, ja seuraavin edellytyksin: a) luvan myöntämiskuukauden aikana tapahtuvan tuonnin osalta hinta on se, jota sovelletaan laivauksiin kyseisen kuukauden aikana; b) luvan myöntämiskuukautta seuraavan kuukauden aikana tapahtuvan tuonnin osalta hinta on se, jota sovelletaan laivauksiin sen kuukauden aikana, jolloin viennin on tarkoitus tapahtua; c) muiden luvan voimassaolokuukausien aikana tapahtuvan tuonnin osalta hinta on se, jota sovelletaan laivauksiin sitä kuukautta edeltävän kuukauden aikana, jolloin viennin on tarkoitus tapahtua; d) jos ei ole tietyn kuukauden aikana tapahtuvia laivauksia koskevia termiinitarjouksia, hinta on se, jota on sovellettu viimeisen sellaisen kuukauden aikana, jolloin termiinitarjous on tehty. 4 artikla Jos termiinioston cif-hinta on yhtä suuri tai enintään 0,25 laskentayksikköä tonnilta pienempi kuin cif-hinta, palkkio on 0 laskentayksikköä. 5 artikla Määritetylle tuotteelle ja maksuajalle voimassa oleva palkkio mukautetaan, kun edellisissä artikloissa määriteltyjen sääntöjen soveltamisesta on seurauksena palkkion muuttaminen yli 0,25 laskentayksiköllä tonnilta. 6 artikla 1. Jos suunnitellun tuonnin vuoksi vakavat vaikeudet uhkaavat kyseisen tuotteen yhteisömarkkinoita, palkkio voidaan väliaikaisesti, luvan myöntämiskuukautta lukuun ottamatta, vahvistaa edellisistä artikloista johtuvaa korkeammalle tasolle. 2. Edellisistä artikloista johtuvan palkkion määrän ylitys voi olla enintään: a) 0,50 laskentayksikköä tonnilta ensimmäisen luvan myöntämiskuukautta seuraavan kuukauden osalta, b) 0,75 laskentayksikköä toisen kuukauden osalta, c) 1,25 laskentayksikköä kolmannen kuukauden osalta. Viimeksi mainittuun summaan lisätään 0,25 laskentayksikköä tonnilta jokaisen seuraavan kuukauden osalta. 7 artikla 1. Poikkeustapauksissa, joissa erityiset olosuhteet saavat riisimarkkinoilla aikaan merkittäviä hinnanmuutoksia, joita ei ole voitu ennustaa maailmanmarkkinoiden kysynnän ja tarjonnan perusteella, palkkio voidaan vahvistaa edellisten artiklojen säännöksistä johtuvaa korkeammalle tasolle. 2. Jokaisen tuotteen osalta palkkioon lisättävä summa saa olla enintään saman suuruinen kuin ero cif-hinnan ja viimeisen ennen 1 kohdassa tarkoitettujen erityisten olosuhteiden vaikutusta lasketun cif-hinnan välillä. 8 artikla Edellä 7 artiklassa tarkoitetuissa tapauksissa asetuksen (ETY) N:o 1418/76 13 artiklan 2 kohdassa säädettyä maksun ennakolta vahvistamista voidaan lykätä tai ajanjaksoa, jolle tämä vahvistaminen on mahdollista tehdä, voidaan lyhentää mainitun asetuksen 27 artiklassa säädettyä menettelyä noudattaen. 9 artikla Poikkeustapauksissa sovellettavaa palkkioasteikkoa koskevista yksityiskohtaisista säännöistä voidaan tarvittaessa säätää asetuksen (ETY) N:o 1418/76 27 artiklassa säädettyä menettelyä noudattaen. 10 artikla 1. Vahvistettaessa ennakolta paddy- eli raakariisin tai osittain hiotun riisin tuontiin sovellettava maksu, asetuksen (ETY) N:o 1418/76 13 artiklan 2 kohdassa tarkoitettu mukauttaminen tehdään ottaen huomioon saman asetuksen 19 artiklan a alakohdan mukaisesti määritelty muuntokurssi. 2. Yksityiskohtaisista säännöistä 1 kohdan soveltamisesta säädetään asetuksen (ETY) N:o 1418/76 27 artiklassa säädettyä menettelyä noudattaen. 11 artikla 1. Kumotaan riisiin ja rikkoutuneisiin riisinjyviin sovellettavan maksun ennakkovahvistusta koskevista säännöistä 25 päivänä heinäkuuta 1967 annettu neuvoston asetus N:o 365/67/ETY(2), sellaisena kuin se on viimeksi muutettuna asetuksella (ETY) N:o 2435/70(3). 2. Viittauksia 1 kohdan mukaisesti kumottuun asetukseen on pidettävä viittauksina tähän asetukseen. Viitteet ja viittaukset mainitun asetuksen artikloihin luetaan liitteessä olevan vastaavuustaulukon mukaisesti. 12 artikla Tämä asetus tulee voimaan 1 päivänä heinäkuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä kesäkuuta 1976. Neuvoston puolesta Puheenjohtaja J. HAMILIUS (1) Ks. tämän virallisen lehden sivu 1. (2) EYVL N:o 174, 31.7.1967, s. 32 (3) EYVL N:o L 262, 3.12.1970, s. 3.